סטיבן פינאר

סטיבן ז'רום פינאר (נולד ב-17 בפברואר 1982 ביוהנסבורג שבדרום אפריקה) הוא כדורגלן עבר דרום אפריקאי. פינאר שיחק בתור קשר תוקף או קיצוני שמאלי והוא היה קפטן נבחרת דרום אפריקה.

קריירה 
את קריירת הכדורגל המקצועי שלו החל באייאקס קייפטאון, קבוצת הבת של אייאקס אמסטרדם ההולנדית.
בשנת 2001 הוא עבר לשחק באייאקס אמסטרדם, בה לא הצליח להשתלב בשנתו הראשונה. הופעת הבכורה שלו במדי אייאקס אמסטרדם נרשמה בפברואר 2002 במשחק מול נאק ברדה, בו ניצחה אייאקס 1 - 0. פינאר הפך לשחקן פותח בהרכב יחד עם שחקנים כמו רפאל ואן דר וארט, זלאטן איברהימוביץ' ועוד. 

בשנת 2006 חתם פינאר על חוזה לשלוש שנים בבורוסיה דורטמונד. בשנת 2007 הושאל לעונה אחת על ידי דורטמונד לאברטון, ובתום תקופת ההשאלה נרכש פינאר על ידי האנגלים. בחלון העברות של ינואר 2011 עבר לטוטנהאם הוטספר תמורת 2.5 מיליון לירות שטרלינג. פינאר לא הצליח להשתלב בטוטנהאם, והשתתף ב-10 משחקים שבהם לא הצליח להבקיע. בינואר 2012 הושאל בחזרה לאברטון. בתום תקופת ההשאלה נרכש פינאר על ידי אברטון. ב-19 באוגוסט 2016 חתם בסנדרלנד. ב-5 ביולי 2017 חזר פינאר לאחר 16 שנה לדרום אפריקה וחתם בבידווסט ויטס. ב-1 במרץ 2018 הודיע על פרישה מכדורגל.

בצעירותו היה פינאר חלק מנבחרת הנוער של דרום אפריקה. את הבכורה בנבחרת הבוגרת ערך בניצחון 2 - 0 על . פינאר היה חלק מנבחרת דרום אפריקה במונדיאל 2002 ובמונדיאל 2010. ב-2 באוקטובר 2012 הודיע על פרישתו מהנבחרת.

קישורים חיצוניים 

 

כדורגלנים דרום אפריקאים
קשרי כדורגל דרום אפריקאים
יוהנסבורג: כדורגלנים
כדורגלני אייאקס
כדורגלני בורוסיה דורטמונד
כדורגלני אברטון
כדורגלני טוטנהאם הוטספר
כדורגלני סנדרלנד
כדורגלני בידווסט ויטס
כדורגלני נבחרת דרום אפריקה
כדורגלני מונדיאל 2002
כדורגלני גביע אפריקה לאומות 2008
כדורגלני גביע הקונפדרציות 2009
כדורגלני מונדיאל 2010
ילידי 1982